20. ΠΡΟΕΔΡΙΚΟ ΔΙΑΤΑΓΜΑ υπ' αριθ. 107 της 30 Απρ./8 Μαΐου 1987 (ΦΕΚ Α' 62)   Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από την "ΟΛΥΜΠΙΑΚΗ ΑΕΡΟΠΟΡΙΑ (Ο.Λ.)Α.Ε.".  Έχοντας υπόψη: 1)Τις διατάξεις του άρθρ. 19 παρ. 3 και του άρθρ. 18 παρ. 3 του Νόμ. 1418/1984 "Δημόσια έργα και ρυθμίσεις συναφών θεμάτων". 2)Τις διατάξεις του άρθρου τέταρτου του Νομ. 96/1975 (ΦΕΚ Α' 154). 3)Την υπ' αριθ. 87/1987 γνωμοδότηση του Συμβουλίου Επικρατείας, με πρόταση των Υπουργών Περιβάλλοντος, Χωροταξίας και Δημοσίων Έργων και Μεταφορών και Επικοινωνιών, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νομ. 1418/1984 "Δημόσια έργα και ρυθμίσεις συναφών θεμάτων" και των Π.Δ/των τα οποία εκδίδονται σε εκτέλεσή του, για τα έργα που εκτελούνται από την ΟΛΥΜΠΙΑΚΗ ΑΕΡΟΠΟΡΙΑ (Ο.Α.) Α.Ε. είναι ο Υπουργός Μεταφορών και Επικοινωνιών, το Διοικητικό Συμβούλιο, ο Γενικός Διευθυντής ή τα εξουσιοδοτημένα όργανα σύμφωνα με τις οργανωτικές διατάξεις της Ο.Α. και όπως ειδικότερα ορίζεται στα επόμενα άρθρα. Διευθύνουσα Υπηρεσία - Προϊσταμένη Αρχή Άρθρ.2-1.Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)"Διευθύνουσα Υπηρεσία" ή «Επιβλέπουσα Υπηρεσία" είναι η Διεύθυνση Εγκαταστάσεων της Ο.Α. με τους αρμόδιους τομείς της. β)"Προϊσταμένη Αρχή" η Εποπτεύουσα Αρχή" είναι ο Γενικός Διευθυντής ή εντεταλμένος Διοικητικός Σύμβουλος σύμφωνα με τις οργανωτικές διατάξεις και με την επιφύλαξη της επομένης παραγράφου. 2.Το Διοικητικό Συμβούλιο της Ο.Α. ασκεί τις ακόλουθες αρμοδιότητες της Προϊσταμένης Αρχής, πλην της περίπτωσης εκτέλεσης μικρών έργων και εργασιών συντήρησης των οποίων η προϋπολογιζόμενη δαπάνη δεν υπερβαίνει τα ποσά που καθορίζονται με απόφαση του Υπουργού Περιβάλλοντος, Χωροταξίας και Δημοσίων Έργων σύμφωνα με το τελευταίο εδάφιο της περιπτ. γ της παρ. 2 του άρθρ. 4 του Νομ. 1418/1984. α)Την έγκριση διάθεσης των απαιτουμένων πιστώσεων για τη μελέτη και εκτέλεση των έργων. β)Την έγκριση του αποτελέσματος ή την ακύρωση ή την μερική επανάληψη της δημοπρασίας. γ)Την λήψη απόφασης επί των αντιρρήσεων κατά του κύρους των δημοπρασιών. δ)Την έγκριση διενέργειας διαγωνισμού μεταξύ περιορισμένου αριθμού προσκαλουμένων εργοληπτικών επιχειρήσεων ή απευθείας ανάθεσης του έργου.  Ολυμπιακή Αεροπορία 38.Ξ.γ.20   148 Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται με απόφαση του Διοικητικού Συμβουλίου της Ο.Α. και αποτελείται από: α)δύο μέλη του Διοικητικού Συμβουλίου, από τους οποίους ο ένας τουλάχιστον τεχνικός διπλωματούχος Ανωτάτων Εκπαιδευτικών Ιδρυμάτων, που ορίζονται με τους αναπληρωτές τους. Σε περίπτωση που κανένα μέλος του Δ.Σ. δεν είναι τεχνικός μπορεί να ορισθεί με τη απόφαση συγκρότησης, τεχνικός υπάλληλος της Ο.Α. διπλωματούχος Ανωτάτων Εκπαιδευτικών Ιδρυμάτων, οιουδήποτε κλάδου και βαθμού ή με σχέση εργασίας ιδιωτικού δικαίου. β)το Διευθυντή της Διεύθυνσης Εγκαταστάσεων της Ο.Α. που ορίζεται με τον αναπληρωτή του με την απόφαση συγκρότησης. γ)ένα εκπρόσωπο του Τεχνικού Επιμελητηρίου Ελλάδος (ΤΕΕ) που ορίζεται με τον αναπληρωτή του από τη Διοικούσα Επιτροπή του ΤΕΕ. δ)ένα τεχνικό υπάλληλο της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων, κατηγορίας ΠΕ βαθμού Α ή Β που ορίζεται με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων. ε)ένα τεχνικό υπάλληλο της Υπηρεσίας Πολιτικής Αεροπορίας (ΥΠΑ) διπλωματούχο Ανωτάτων Εκπαιδευτικών Ιδρυμάτων που ορίζεται με τον αναπληρωτή του από τον Υπουργό Μεταφορών και Επικοινωνιών. στ)ένα Δικηγόρο της Κεντρικής Εταιρικής Μονάδας (ΚΕΜ) Νομικών Υπηρεσιών που ορίζεται με τον αναπληρωτή του με τη απόφαση συγκρότησης. 2.Με την απόφαση συγκρότησης ως Πρόεδρος ορίζεται ένα, από τα υπό στοιχ. (α)μέλη, που σε περίπτωση απουσίας ή κωλύματος αναπληρώνεται από το άλλο μέλος. 3.Καθήκοντα Γραμματέα εκτελεί υπάλληλος της Ο.Α. οιασδήποτε κατηγορίας, κλάδου και βαθμού που ορίζεται με τον αναπληρωτή του με την ίδια απόφαση συγκρότησης του Συμβουλίου. 4.Ο Πρόεδρος του Συμβουλίου μπορεί να καλεί στις συνεδριάσεις οποιοδήποτε υπάλληλο ή ιδιώτη για παροχή πληροφορίας ή γνώμης σχετικά με τα θέματα που συζητούνται στο Συμβούλιο. 5.Τα θέματα εισηγείται στο Συμβούλιο ο Διευθυντής της Διεύθυνσης Εγκαταστάσεων ή ένας από τους διευθυντές των Τομέων της Διεύθυνσης Εγκαταστάσεων, ανάλογα με το συζητούμενο θέμα και σε περίπτωση απουσίας ή κωλύματος ο αρμόδιος τεχνικός υπάλληλος του τομέα Οι εισηγητές Διευθυντές Τομέων της Διεύθυνσης Εγκαταστάσεων συμμετέχουν στο Συμβούλιο χωρίς ψήφο. 6.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και τρία από τα μέλη του.    (Αντί για τη σελ. 768,13(β) Σελ. 768,13(γ) Τεύχος 1242-Σελ. 27  149 7.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 8.Το Τεχνικό Συμβούλιο παρέχει την γνώμη του για τα θέματα που ορίζει ο Νομ. 1418/1984 και τα εκτελεστικά αυτού δ/τα. Επίσης για θέματα έγκρισης συγκριτικών πινάκων, παρατάσεων προθεσμιών, πρωτοκόλλων νέων τιμών καθώς και για κάθε θέμα που παραπέμπει σ' αυτό το όργανο που είναι αρμόδιο να αποφασίσει σε κάθε συγκεκριμένη περίπτωση. Παρεκκλίσεις-Πρότυπα συμβατικά τεύχη Άρθρ.4.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων της Ο.Α. εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου. 2.Πρότυπα συμβατικά τεύχη που δεν καλύπτονται από αντίστοιχα του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος, Χωροταξίας και Δημοσίων Έργων και Μεταφορών και Επικοινωνιών μετά από πρόταση του Διοικητικού Συμβουλίου. Διεθνείς Διαγωνισμοί Άρθρ.5.-Οι διακηρύξεις διεθνών διαγωνισμών για έργα που αφορά το παρόν δ/μα, εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου. Αιτήσεις θεραπείας Άρθρ.6.-1.Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ. 12 του Νομ. 1418/1984 αποφασίζει ο Υπουργός Μεταφορών και Επικοινωνιών μετά από γνώμη του Τεχνικού Συμβουλίου της Ο.Α. 2.Οι αιτήσεις θεραπείας απευθύνονται στον Υπουργό Μεταφορών και Επικοινωνιών χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Οι αιτήσεις αυτές κοινοποιούνται και στη υπηρεσία που έχει εκδώσει την προσβαλλομένη πράξη. Αν η αίτηση υποβάλλεται για παράλειψη έκδοσης της πράξης η κοινοποίηση γίνεται προς τη Διευθύνουσα Υπηρεσία. 3.Αιτήσεις θεραπείας του κυρίου του έργου διέπονται από τις διατάξεις της παρ. 5 του άρθρ. 12 του Νομ. 1418/1984. Τελικές διατάξεις Άρθρ.7.-1.Στα έργα της Ο.Α. των οποίων οι συμβάσεις διέπονται από προγενέστερες διατάξεις του Νομ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/μα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ' εξουσιοδότησή του.  Σελ. 768,14(γ) Τεύχος 1242-Σελ. 28 Έναρξη ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως.   